Pròxima reunió informativa sobre la campanya de matriculació per al curs 2015-2016
2025-07-24

L’Ajuntament de Burjassot, des de la Regidoria d’Educació, dirigida per Adela Pérez, informa que, d’ací a poc temps, començarà el procés d’admissió de l’alumnat per als centres públics i concertats de Burjassot, de cara al pròxim curs acadèmic 2015-2016. Per aquesta raó i pensant en tots els pares i mares que, pròximament, hauran d’iniciar aquest procés, l’Ajuntament de Burjassot ha programat una reunió informativa, que tindrà lloc dimecres que ve 29 d’abril, a les 19 h, en el Saló d’Actes de la Casa de Cultura.

L’objecte d’aquesta reunió és facilitar, als pares, mare o tutors dels xiquets que començaran la seua etapa acadèmica, informació d’interés sobre l’actual sistema educatiu, resoldre dubtes i proporcionar recomanacions per fer una bona elecció de centre.